fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Juurtuuko asiakkaiden osallistumisen malli maakuntiin? Kehittyykö rakenteellinen osallisuustyö? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen, Hyvinvointi- ja terveyserot, Sote-uudistus
Hallituksen Palvelut asiakaslähtöisiksi -kärkihankkeessa rakennettiin maakunnallinen Asiakkaiden osallistumisen toimintamalli yhteistyössä STM:n, THL:n sekä viiden maakuntapilotin ja kansalaisten kanssa.
Mallissa kuvataan, miten asiakkaiden kokemustieto ja kehittämisideat välittyvät virkamiesjohdolle ja poliittiseen päätöksentekoon palvelujärjestelmän eri tasoilla. Malli tuo näkyväksi missä rakenteissa, miten ja millä edellytyksillä asiakkaiden osallisuus mahdollistetaan maakunnissa.
Hyväkään malli ei muutu käytännöksi ilman tietoisuutta sen olemassaolosta. On heiteltävä kipinöitä vuoropuhelun synnyttämiseksi siitä, miten mallia voidaan soveltaa alueellisiin tarpeisiin. Malli on vain väline; sisältö tulee tuottaa kussakin toimintaympäristössä erikseen, jokaisessa hetkessä autenttisena kohtaamisena. Tämä työ on vasta käynnistynyt ja töitä riittää kaikille!
Osallisuustyö viriää verkostojen voimalla
Maassamme toimii kymmenkunta rakenteellisen osallisuustyön parissa tai sen yhdyspinnalla työskentelevää valtakunnallista asiantuntijaverkostoa. Verkostojen edustajat toimivat alueensa maakunta- ja sote-uudistuksen valmistelijoina ja asiantuntijoina. Verkostoja luotsaavat THL, ministeriöt, Kuntaliitto tai verkostojen jäsenorganisaatiot.
Verkostojen jäsenet oppivat vierailevilta asiantuntijoilta ja toisiltaan maakuntavalmistelun valtakunnallisista linjauksista ja paikallisista ratkaisuista. Verkostojen jäsenet välittävät tietoa ja toimeenpanevat uudistustyötä maakunnissaan.
Verkostot osoittautuivat hedelmälliseksi maaperäksi myös tiedon ja ymmärryksen jakamiseksi asiakkaiden osallistumisen toimintamallista.
Syksyllä 2018 asiakkaiden osallistumisen toimintamallia reflektoitiin keskeisten verkostojen tilaisuuksissa. Lisäksi mallia esiteltiin maakunnallisissa osallisuusfoorumeissa ja yksittäisissä tilaisuuksissa maakunnissa sekä järjestölähtöisissä tilaisuuksissa. Yhteensä verkostotilaisuuksia kertyi 24.
Huomioita verkostoista ja maakuntien rakenteellisen osallisuustyön nykytilasta
Asiakkaiden osallistumisen toimintamalli (AO-malli) on saanut myönteisen vastaanoton ja useissa maakunnissa arvioidaan, että mallista on hyötyä kun maakunnallisia malleja rakennetaan. Missään maakunnassa asiakkaiden osallistumisen malli ei vielä ole sellaisenaan toiminnassa, mutta osallisuustyö etenee alueilla monella rintamalla:
Maakuntiin on palkattu demokratia- ja osallisuusvastaavat. Osallisuusohjelmia valmistellaan useissa maakunnissa ja maakuntien asukkaita on otettu laajasti mukaan sote- ja maakuntauudistuksen valmisteluun eri menetelmin.
Sote-uudistuksen keskeiset järjestämisasiakirjat ovat maakunnissa työn alla. Esimerkiksi palvelulupausten työstäminen, palveluketjujen ja -kokonaisuuksien mallintaminen sekä palvelustrategian valmistelu ovat käynnissä. On tärkeää, että asukas- ja asiakasosallisuus on kirjattu näihin asiakirjoihin selkeällä ja ymmärrettävällä tavalla. Esimerkiksi STM:n laatimassa palvelulupauskäsikirjassa AO-malli on selkeästi osana ohjeistusta.
Valtakunnallisesti koordinoitujen verkostojen lisäksi osaan maakunnista on luotu maakuntien sisäisiä osallisuusverkostoja, joissa kehitetään sekä asukas- että asiakasosallisuutta monialaisella yhteistyöllä yhdessä kokemusosaajien kanssa.
Osaan maakunnista ja sairaanhoitopiireistä on palkattu osallisuuskoordinaattoreita tai vastaavia.
Asiakaspalautejärjestelmiä kehitetään sekä kansallisesti että alueilla. Asiakas nähdään sekä palvelukokemuksen tiedon tuottajana että oman palveluhyödyn tiedon tuottajana. Osallisuuden toteutumisen seurantaa ja arviointia koskeva työ on viriämässä.
On tärkeää, että osallisuutta kehitetään asukas- ja asiakasosallisuuden näkökulmasta. Silloin ihminen nähdään aktiivisena kansalaisena ja oman terveyden ja hyvinvoinnin edistäjänä. Kun asukkaat ja asiakkaat nostetaan kehittämistyön keskiöön, syntyy sektori- ja toimialarajat ylittävää ymmärrystä osallisuudesta. AO-malli on hyvä työväline hyödynnettäväksi myös työllisyyspalveluissa ja asukasosallisuustyön edistämisessä varsinaisen palvelutuotannon ulkopuolella.
Nykyistä vahvempi verkostojen välinen yhteistyö maakunnittain voisi lisätä rakenteellisen osallisuustyön kehittämisvalmiuksia maakunnissa. Yhteistyö voisi olla hedelmällistä kun kehitetään palvelukokonaisuuksia ja palveluketjuja ja koko palvelujärjestelmää sekä asiakasohjausta.
Rakenteelliselle osallisuustyölle on sosiaalinen tilaus. Osallisuustyö on käynnistetty osana maakunta- ja sote-valmistelua ja  on kehittymässä eri puolilla maata verkostoiksi, jotka tihentyvät ja laajenevat kattamaan kokonaisia kuntia, kuntayhtymiä ja maakuntia. Avainverkostoja on koottu valtakunnallisiksi asiantuntijaelimiksi.
Parhaimmillaan näissä verkostoissa on edustettuina sote- ja hytetoimijoita, maakunnan valmistelijoita, järjestöedustajia sekä kehittämishankkeiden ammattilaisia ja kokemusosaajia.
Koska osallisuustyö on moniuloitteista ja toteutuu rakenteiden eri tasoilla, auttaa systemaattinen yhdessä tekeminen uudenlaisten toimintakulttuurien rakentamisessa ja juurruttamisessa. Ryhdytään siis yhdessä toimeen!
Asiakkaiden osallisuus palveluiden ja palvelujärjestelmän kehittämisessä
THL:n järjestelmät- ja hyvinvointiosastot järjestävät Asiakkaat ja sote: Kohtaamisten kehässä -seminaarin THL:ssä torstaina 7.2.2019. Osallistu keskusteluun Twitterissä #soteasiakkaat.
Tanja Hirschovits-Gerz projektipäällikkö Yhdessä aikuisuuteen Elämässä Eteenpäin (YEE) -hanke, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.